Public procurement notice: Prior Information Notice Without Call For Competition
Published: 2021-01-18
Buyer: Poliisiammattikorkeakoulu
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä asiakirja ei ole hankintailmoitus tai tarjouspyyntö, vaan markkinakartoitus ja tietopyyntö. Tietopyynnön tarkoituksena on kartoittaa opintohallintajärjestelmän hankintaan liittyviä kysymyksiä potentiaalisilta toimittajilta ja palveluntarjoajilta.
Tietopyyntöön vastaamatta jättäminen ei estä mahdolliseen tarjouskilpailuun osallistumista. Tietopyyntö ei velvoita Poliisiammattikorkeakoulua toteuttamaan varsinaista tarjouskilpailua. Tietopyyntöön odotetaan vastauksia kohdassa II.2.4) tarkemmin määritellyllä tavalla.
Tietopyyntöön annetut vastaukset tulevat julkisiksi, kun asiaa koskevassa mahdollisesti suoritettavassa hankinnassa tehdään päätös ja sopimus (JulkL 6 §). Mikäli kartoituksen perusteella päätetään, että sopimusta ei tehdä lainkaan, tulevat asiakirjat julkisiksi ao. päätöksen allekirjoituksesta. Mikäli vastaajan vastaukset sisältävät liikesalaisuuksia tai muuta salassa pidettävää tietoa, kyseiset osat vastauksesta tulee yksilöidä ja toimittaa ne erillisessä liitteessä SALASSA PIDETTÄVÄKSI merkittynä.
Tietopyyntö ei sido kumpaakaan osapuolta. Päätökset etenemistavasta ja mahdollisen tarjouskilpailun järjestämisestä ja toteuttamisesta tehdään julkisia hankintoja koskevien menettelyjen ja määräysten mukaisesti tietopyyntömenettelyn jälkeen.
Poliisihallinnossa käytössä olevan opintohallintajärjestelmän uusintaa suunnitellaan. Uuden opintohallintajärjestelmän hankintaan liittyen Poliisiammattikorkeakoulu kartoittaa markkinoilla olevien opintohallintajärjestelmien ominaisuuksia sekä niiden toimittajia ja palveluntarjoajia.
Opintohallintajärjestelmää käytetään kahdessa (2) verkossa, joista toisesta ei ole suoraa yhteyttä internetiin. Tämä saattaa edellyttää kahta (2) erillistä instanssia / asennusta.
Järjestelmän käyttöönoton tavoitteena on Poliisiammattikorkeakoulun tutkinto- ja täydennyskoulutuksen hallinnan lisäksi tarjota poliisiyksiköille tietojohtoinen osaamisen kehittämisen väline henkilöstökoulutuksen hallintaan.
Kaikki tiedot nykyisistä tutkinto- ja täydennyskoulutuksen Primus-opintohallintajärjestelmistä siirretään uuteen järjestelmään (migraatio).
Mikäli järjestelmä ei tue kaikkia tietopyynnössä kuvattuja toiminnallisuuksia, vastaajaa pyydetään kuvailemaan mahdollista toteutusta tai integraatiokyvykkyyttä toiminnallisuuden mahdollistaviin muihin järjestelmiin.
Saatujen vastausten perusteella kartoitetaan nykytilannetta. Lisäksi Poliisiammattikorkeakoulu voi pyytää tarkempia tietoja vastauksissa esitetyistä palveluista. Vastausten tietoja voidaan hyödyntää lopullisen tarjouspyynnön laatimisessa.
Mahdollisen tulevan kilpailutuksen tarkoituksena on valita toimittaja, jonka kanssa Poliisiammattikorkeakoulu tekee sopimuksen opintohallintajärjestelmän kokonaistoimituksesta. Järjestelmän ylläpidosta sopimuksen tekee Poliisihallitus.
Opintohallintajärjestelmän käyttötarkoitus on Poliisiammattikorkeakoulun tutkinto- ja täydennyskoulutukseen sekä poliisiyksiköiden henkilöstökoulutukseen liittyvien tietojen hallinnointi ja opiskeluun liittyvien toimintojen tarjoaminen opiskelijalle. Tulevalla järjestelmällä tulee voida suorittaa mahdollisimman laajasti opiskeluun, opetuksen toteuttamiseen ja opintohallintoon liittyviä toimintoja. Järjestelmässä tulee olla vähintään suomen- ja ruotsinkieliset käyttöliittymät.
Valtaosa Poliisiammattikorkeakoulun tutkinto-opiskelijoista on poliisi (AMK) -opiskelijoita. Poliisi (AMK) -tutkintokoulutus alkaa neljästi vuodessa, ja myös koulutukseen hakeutuminen ja valinnat toistuvat neljä (4) kertaa vuodessa. Tämän lisäksi on yksi—kaksi (1—2) kertaa vuodessa alkavia muita tutkintokoulutuksia.
Täydennyskoulutus perustuu vuosittain laadittavaan suunnitelmaan, ja se toteutetaan rullaavasti ilmoittautumismenettelyn avulla. Ilmoittautuminen koulutuksiin alkaa noin kolme (3) kuukautta ennen koulutustapahtuman alkua. Poliisiyksiköiden sisällä ilmoittautuneet laitetaan etusijajärjestykseen ja valinta tehdään Poliisiammattikorkeakoulussa.